Lutergimnazio (Eisenach)

**Lutergimnazio** (germane: *Martin-Luther-Gymnasium*) troviĝas en Eisenach, Germanujo (Predigerplatz 4). Temas pri ŝtate agnoskita, protestantisma gimnazio tenadata fare de la Evangelia Lernejfondaĵo en Meza Germanio kaj surloke estrata fare de Thomas Giesa. Apudas la Muzeo Dominikana preĝejo.
## Historio 
La komenco edukada estis jam en la jaro 1185-a kiam sin fondis la latina lernejo de Sankta Georgo. Ties ejoj, en kiuj lernantis Marteno Lutero inter 1498 kaj 1501, pereis en 1507. La nuna instruejo estas konstruaĵo konstruita en 1230 je honoro de sankta Elizabeto de Turingio: temis pri klostro de la dominikanoj kiun neniigis la Reformacio. Lutero mem ordonis lernejan utiligon de ĉi tiu komplekso. Sekve transloĝiĝis tien ĉi la latina lernejo kiun frekventis ne nur li sed ankaŭ ekz. Johann Sebastian Bach. En 1840 ĝi alinomiĝis por lia grandduka moŝto Karlo Frederiko je *Carl-Friedrich-Gymnasium*. Post potencakiro de la komunistoj ĝi eknomiĝis en 1946 *Luther-Gymnasium* kaj en 1950 *Luther-Oberschule*. Post edukaj reformoj en GDR kaj la enkonduko de la lernejformo POS oni instalis surloke en 1950 porinstruistan klerigejon (IfL). Post Turniĝo lernintoj kaj aliaj ŝatantoj de la eksa gimnazio klopodis restarigon de gimnazio kio sukcesis en 1994 sub la nuna nomo kaj eklezia protekto. Meto de la fundamenta ŝtono por nova uesta alo (kiu gastigas i.a. la natursciencan fakĉambraron).

## Ĝeneralaĵoj 
*Speciala atentigo de ĉi institucio estas, krom je moderna religia orientigo, je natursciencoj. Iama pretigo de instruado de la helena lingvo kiel decas por t.n. humanisma gimnazio, ĉesis ĉ. la jaro 2000. La angla estas deviga de la komenco, la franca de la sesa klasoŝtupo kaj la latina de la oka. Esperanto ne ofertatas. 
*Alia fokuso faratas pri profesia orientigo de la edukontoj. 
*En aŭgusto 2023 frekventis la lernejon 406 lernantoj zorgataj de 32 instruistoj. Por frekventorajto necesas pagi monatkotizon. 
*Diversaj societoj apogas diversajn projektojn kaj la publikan statuson, ekz. *Stiftung Luthers Schule zu Eisenach*, *Förderverein des Martin-Luther-Gymnasiums* kaj *Netzwerk aktiver Schüler und Absolventen NaSA MLG*.
## Famaj instruintoj
* Rudolf Flex (1855–1918), klasika filologo kaj poeto
* Rudolf Menge (1845–1912), klasika filologo

## Famaj lernintoj 
* Arno Poebel, orientalisto
* August Immanuel Cunitz, medicinisto
* Botho zu Sayn-Wittgenstein-Hohenstein, politikisto 
* Eckard Leichner, medicinisto
* Ernst Christian Hesse, komponisto
* Friedrich Koch, filologo
* Gottlieb Heinrich Kannegießer, medicinisto
* Hans Ullrich, asekurmanaĝero 
* Hugo Bach, juĝisto en Germanaj Sudokcidenta Afriko 
* Ingo Braecklein, episkopo 
* Johann Christian Friedrich Meyer, forstoscienculo
* Johann Karl August Musäus, poeto
* Johann Sebastian Bach, geniulo muzika
* Johannes Hunnius, ekonomikisto
* Gustav Schmidt, historiisto
* Klaus Fuchs, fizikisto
* Klaus-Peter Hertzsch, teologo kaj poeto
* Kuno Arndt von Steuben, generalo
* Martin Luther, reformisto
* Max Stickel, ginekologo
* Robert Michels, sociologo
* Walter Flex, verkisto
* Walther Graef, politikisto

## Lernejestroj (elekto) 
* Valentin Weinreich  
* Christian Juncker, 1708–1713
* Friedrich Christian Gottlieb Perlet 
* Johann August Nebe, 1816–1853
* Karl Hermann Funkhänel, 1838–1874
* Hugo Weber, 1881–1898
* Otto Apelt, 1898–1904
* Paul Koetschau, 1904–1908
* Max Consbruch, 1909–1911 
* Thomas Giese
## Literaturo 
* *Jahres-Bericht über das Karl-Friedrich-Gymnasium zu Eisenach*. Eisenach 1841–1931  * Hugo Weber: *Lehr-Plan des Carl Friedrich-Gymnasiums zu Eisenach*. Hofbuchdr., Eisenach 1894 (Beilage zum Jahresbericht des Carl Friedrich-Gymnasiums in Eisenach 1894) 
* Gottfried Kühn: *Regesten zur Geschichte des Carl-Friedrich-Gymnasiums zu Eisenach*. Kahle, Eisenach 1895 (Beilage zum Jahresbericht des Carl-Friedrich-Gymnasiums in Eisenach 1895
* Wolfgang Schenk: "Achthundert Jahre Lateinunterricht in Luthers lieber Stadt (1185–1985)" - ĉe: *Festschrift zur 150-Jahr-Feier*, p. 63–68, eldonis Förderverein der Ernst-Abbe-Schule, Wartburg-Verlag, Eisenach kaj Jena 1993. ISBN 3-86160-084-6.
* Barbara Schwarz: *Die Entwicklung des Schulwesens der Stadt Eisenach von den Anfängen bis in das Zeitalter des Imperialismus*. Disertacio, 1989

## Eksteraj ligiloj 
* hejmpaĝo

## Notoj 
Kategorio:Konstruaĵoj en Eisenach
Eisenach
Kategorio:Johann Sebastian Bach
Kategorio:Marteno Lutero
Kategorio:Evangeliaj lernejoj